મુલુંડ (વેસ્ટ)માં આવેલી મુલુંડ કૉલીનીમાં રહેતા ગણાત્રા પરિવારને શનિવારે દિવાળીની શૉપિંગ કરવા જવાનું ભારે પડ્યું હતું. તેમના ઘરે ચાર વર્ષ સુધી કામ કરનારો ૩૧ વર્ષનો નેપાલી નોકર ફક્ત ચાર કલાકની અંદર જ તેમના ઘરમાં રહેલા સોના-ચાંદીના દાગીના અને રોકડ રકમ ભરેલી ૨૫ કિલોની આખી તિજોરી તેમની જ ટૉયોટા કારમાં ભરીને ભાગી છૂટ્યો હતો. ફક્ત ચાર કલાકની અંદર નેપાલી નોકર ૩૬,૮૫,૦૦૦ રૂપિયાની માલમતા લૂંટીને ચોકીદારની આંખની સામે જ ભાગી છૂટ્યો હતો.